stanford-oval/wikipedia huggingface dataset:
สโมสรฟุตบอลกรุงธนบุรี

สโมสรฟุตบอลกรุงธนบุรี เป็นสโมสรฟุตบอลอาชีพในประเทศไทย ตั้งอยู่ที่แขวงคลองบางบอน เขตบางบอน กรุงเทพมหานคร ปัจจุบันไม่ได้ส่งทีมลงแข่งขัน
สโมสรเคยได้ตำแหน่งรองชนะเลิศในการแข่งขัน ฟุตบอลชิงถ้วยพระราชทานประเภท ข. ประจำปี 2554 ทำให้ได้เลื่อนชั้นขึ้นมาแข่งในระดับอาชีพ ก่อนจะได้อันดับ 2 ใน ลีกภูมิภาค ดิวิชัน 2 โซนภาคตะวันตก ฤดูกาล 2559 ทำให้ได้เลื่อนชั้นขึ้นมาแข่งในระดับไทยลีก 3
ฤดูกาล 2560 สโมสรจบฤดูกาลด้วยอันดับ 15 ในไทยลีก 3  ตอนล่าง ซึ่งเป็นอันดับสุดท้าย ทำให้ต้องตกชั้นไปแข่งในไทยลีก 4 โดยหลังจากตกชั้นสโมสรไม่ผ่าน Club Lincensing ทำให้ไม่สามารถลงแข่งขันได้ในฤดูกาลต่อมา
ประวัติสโมสร

สโมสรฟุตบอลกรุงธนบุรี ก่อตั้งขึ้นในเดือน มิถุนายน พ.ศ. 2553 โดยนายวีระชาติ สถิตไตรภพ และจดทะเบียนเป็นนิติบุคคลเพื่อดำเนินกิจการทางฟุตบอลในเชิงพาณิชย์ภายใต้ชื่อ บริษัทสโมสรฟุตบอลกรุงธนบุรี จำกัด
ประวัติสโมสร > ฟุตบอลถ้วยพระราชทาน ข. (พ.ศ. 2553-2554)

บริษัทสโมสรฟุตบอลกรุงธนบุรี จำกัดได้เข้าถือครองกิจการของ สมาคมกีฬาคริสเตียนไทย ที่ลงแข่งขันฟุตบอลในระดับฟุตบอลชิงถ้วยพระราชทานประเภท ข. ในปลายปี พ.ศ. 2553 และได้สิทธิลงแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรกในการแข่งขันฟุตบอลชิงถ้วยพระราชทานประเภท ข. ประจำปี 2553
สโมสรลงแข่งขันอย่างเป็นทางการเป็นนัดแรกในวันที่ 25 ธันวาคม พ.ศ. 2553 ในการแข่งขันฟุตบอลชิงถ้วยพระราชทาน ข. นัดที่เอาชนะสโมสรฟุตบอลอัสสัมชัญ ธนบุรี 2–1 ที่สนามกีฬามหาวิทยาลัยมหิดล วิทยาเขตศาลายา  โดย ศิลา  ทิมแตง เป็นผู้เล่นที่ยิงประตูแรกให้กับสโมสรในการแข่งขันอย่างเป็นทางการ
ในการแข่งขันฤดูกาลแรก สโมสรเข้าถึงรอบก่อนรองชนะเลิศ ก่อนจะพ่ายแพ้ให้กับสมาคมพนักงานหลักทรัพย์โกลเบล็ก ซึ่งเป็นทีมที่สามารถคว้าแชมป์ไปได้ในท้ายที่สุด
สโมสรฟุตบอลกรุงธนบุรีได้ส่งทีมเข้าร่วม "การแข่งขันฟุตบอลถ้วยพระราชทาน ประเภท ข ประจำปี พ.ศ. 2554" อีกครั้ง
และเมื่อเสร็จสิ้นการแข่งขัน ทีมสโมสรฟุตบอลกรุงธนบุรี ได้ตำแหน่งรองชนะเลิศ จึงทำให้มีสิทธิ์เข้าร่วม การแข่งขันใน ลีกภูมิภาค ดิวิชั่น 2 กรุงเทพและปริมณฑล 2555
ผลงานตามฤดูกาลแข่งขัน

| ฤดูกาล | ฟุตบอลลีก> ระดับ | ฟุตบอลลีก> แข่ง | ฟุตบอลลีก> ชนะ | ฟุตบอลลีก> เสมอ | ฟุตบอลลีก> แพ้ | ฟุตบอลลีก> ประตูได้ | ฟุตบอลลีก> เสียประตู | ฟุตบอลลีก> คะแนน | ฟุตบอลลีก> อันดับ | ไทยเอฟเอคัพ | ไทยลีกคัพ | ผู้ทำประตูสูงสุด> ชื่อ | ผู้ทำประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 2553 | ถ้วย ข. | 5 | 2 | 2 | 1 | 7 | 5 | - | รอบก่อนรองชนะเลิศ | - | - | อนุชา สุนประโคน | 4 |
| 2554 | ถ้วย ข. | 6 | 4 | 1 | 1 | 18 | 5 | - | รองชนะเลิศ | - | - | อนุชา สุนประโคน | 9 |
| 2555 | ลีกภูมิภาค ดิวิชั่น 2 (กรุงเทพและปริมณฑล) | 34 | 11 | 7 | 16 | 40 | 46 | 40 | อันดับที่ 12 | รอบ 2 | รอบคัดเลือก รอบแรก | อนุชา สุนประโคน | 10 |
| 2556 | ลีกภูมิภาค ดิวิชั่น 2 (ภาคกลางและตะวันตก) | 24 | 5 | 8 | 11 | 28 | 35 | 23 | อันดับ 11 | รอบคัดเลือก รอบสอง | รอบแรก (64 ทีมสุดท้าย) | อนุชา สุนประโคน | 6 |
| 2557 | ลีกภูมิภาค ดิวิชั่น 2 (ภาคตะวันตก) | 26 | 9 | 6 | 11 | 20 | 22 | 33 | อันดับ 9 | รอบคัดเลือก | รอบคัดเลือก | อนุชา สุนประโคน | 6 |
| 2558 | ลีกภูมิภาค ดิวิชั่น 2 (ภาคกลางและตะวันตก) | 24 | 12 | 6 | 6 | 25 | 15 | 42 | อันดับ 4 | รอบแรก | เพลย์ออฟ รอบสอง | Bouare Dedi Ali | 7 |
| 2559 | ลีกภูมิภาค ดิวิชั่น 2 (ภาคตะวันตก) | 22 | 12 | 5 | 5 | 39 | 20 | 41 | รองชนะเลิศ | รอบ 3 (32 ทีม สุดท้าย) | 64 ทีมสุดท้าย | Opara Kingsle จตุชัย ทองบุตร | 11  (10 + 1 จุดโทษ) |
| 2560 | ไทยลีก 3 (ตอนล่าง) | 28 | 5 | 6 | 17 | 43 | 66 | 21 | อันดับ 15 | รอบแรก | รอบคัดเลือก รอบสอง | Lee Min Kyu | 4 |

| 0 | 1 | 2 | 3 |
| --- | --- | --- | --- |
| แชมป์ | รองแชมป์ | เลื่อนชั้น | ตกชั้น |
เกียรติประวัติสโมสร

ฟุตบอลชิงถ้วยพระราชทานประเภท ข.
รองชนะเลิศ : 2554
เอไอเอสลีก ดิวิชั่น 2 ฤดูกาล 2559
รองชนะเลิศ (โซนภาคตะวันตก) : 2559
แหล่งข้อมูลอื่น

สโมสรฟุตบอลกรุงธนบุรี ที่เฟซบุ๊ก
สารเสริมซีเทน

สารเสริมซีเทน [′sē‚tān im′prüv·ər] คือสารเคมีที่มีผลในการเพิ่มค่าซีเทนของน้ำมันดีเซล ตัวอย่างบางส่วนของสารเสริมซีเทน ได้แก่ ไนเตรต, ไนโตรอัลเคน, ไนโตรคาร์บอเนต และ เปอร์ออกไซด์
หนึ่งในสารเสริมซีเทนที่ผลิตมากที่สุดในปัจจุบันคือ 2-เอทิลเฮกซิลไนเตรต (CAS n°: 27247-96-7) ซึ่งจะเริ่มสลายตัวที่อุณหภูมิ 130°C 2-เอทิลเฮกซิลไนเตรต เป็นผลมาจากการทำปฏิกิริยาระหว่าง 2-เอทิลเฮกซานอล และ กรดไนตริก
การทำงาน

เนื่องจากองค์ประกอบทางเคมี สารเสริมซีเทนมีความสามารถในการสลายตัวที่อุณหภูมิต่ำกว่าน้ำมันดีเซล การสลายตัวแบบ คายความร้อน ของสารเติมแต่งทำให้เกิดปฏิกิริยาต่อเนื่องของเชื้อเพลิง ส่งผลให้การเผาไหม้เริ่มขึ้นที่อุณหภูมิต่ำ
ผลของสารเติมแต่งจะแตกต่างกันไปตามประเภทของเชื้อเพลิง ซึ่งขึ้นอยู่กับคุณภาพของน้ำมันดิบ และวิธีการกลั่น
กฎระเบียบและข้อบังคับ

น้ำมันดีเซล เป็นส่วนหนึ่งของน้ำมันดิบที่ถูกผสมกับสารเติมแต่งหลายชนิด[ต้องการอ้างอิง] เพื่อให้เป็นไปตามข้อกำหนดด้านสิ่งแวดล้อมต่าง ๆ ก่อนที่จะถูกนำไปใช้ในเครื่องยนต์
ด้วยความกังวลเรื่องสิ่งแวดล้อมที่เพิ่มขึ้น อุตสาหกรรมเชื้อเพลิงจึงถูกขับเคลื่อนให้ลดการปล่อยมลพิษและเพิ่มประสิทธิภาพ ในยุโรปมีการกำหนดดัชนีซีเทนขั้นต่ำ (46) และค่าซีเทนขั้นต่ำ (51) ในมาตรฐานน้ำมันดีเซล (EN590)
| มาตรฐานการปล่อยมลพิษ | บังคับใช้ล่าสุด | ปริมาณกำมะถันสูงสุด | ค่าซีเทนขั้นต่ำ |
| --- | --- | --- | --- |
| Euro 1 | 1 มกราคม 1993 | สูงสุด 2000 ppm | ขั้นต่ำ 49 |
| Euro 2 | 1 มกราคม 1996 | สูงสุด 500 ppm | ขั้นต่ำ 49 |
| Euro 3 | 1 มกราคม 2001 | สูงสุด 350 ppm | ขั้นต่ำ 51 |
| Euro 4 | 1 มกราคม 2006 | สูงสุด 50 ppm | ขั้นต่ำ 51 |
| Euro 5 | 1 มกราคม 2009 | สูงสุด 10 ppm | ขั้นต่ำ 51 |
การใช้งาน

น้ำมันดิบที่ถูกใช้โดยโรงกลั่นมีความยากขึ้นในการกลั่น ส่งผลให้น้ำมันดีเซลมีคุณภาพการจุดระเบิดที่ต่ำลง
การใช้สารเสริมซีเทนเป็นวิธีที่มีต้นทุนต่ำและสะดวกในการลดการปล่อยมลพิษ และปรับปรุงประสิทธิภาพของเครื่องยนต์[ต้องการอ้างอิง] โรงกลั่นยังใช้สารเพิ่มคุณภาพซีเทนในน้ำมันดีเซลพรีเมียมเพื่อประสิทธิภาพที่เพิ่มขึ้น
ในขณะที่น้ำมันเบนซินต้องการประกายไฟเพื่อจุดระเบิด น้ำมันดีเซลต้องการเพียงแรงดันและอุณหภูมิที่เหมาะสมในการเริ่มการเผาไหม้ โดยไม่ต้องการความช่วยเหลือจากภายนอก ค่าซีเทน เป็นคุณสมบัติสำคัญของน้ำมันดีเซล เพราะเป็นตัววัดความสามารถในการจุดระเบิดเองภายในห้องเผาไหม้
อุณหภูมิการจุดระเบิดอัตโนมัติของน้ำมันดีเซลอยู่ที่ประมาณ 220 °C (428 °F) ภายใต้ความดันบรรยากาศ สารเติมแต่งปรับปรุงซีเทนถูกใช้เพื่อลดอุณหภูมินี้และทำให้การเผาไหม้เกิดขึ้นเร็วขึ้น โดยการเพิ่มค่าซีเทน
ข้อดี

การลดเวลาในการจุดระเบิดของสารเติมแต่งปรับปรุงซีเทนมีผลต่อการปล่อยมลพิษของเครื่องยนต์ และรับประกัน:
การใช้เชื้อเพลิงน้อยลง: เนื่องจากเชื้อเพลิงเผาไหม้ได้ช้าลง จึงต้องฉีดเชื้อเพลิงน้อยลงเพื่อให้ได้ประสิทธิภาพเท่าเดิม
การเริ่มต้นเร็วขึ้นพร้อมควันน้อยลง: การเผาไหม้ที่ง่ายและเร็วขึ้นมีผลต่อการปล่อยมลพิษจากควัน โดยเฉพาะในระยะยาว
การเริ่มต้นในสภาพอากาศหนาวเย็นดีขึ้น: เชื้อเพลิงติดไฟได้ง่ายขึ้น
ลดการเคาะเครื่องยนต์และเสียง: เนื่องจากเชื้อเพลิงติดไฟเร็วขึ้น จึงเผาไหม้ได้นานขึ้น ซึ่งช่วยให้แรงดันเพิ่มขึ้นอย่างราบรื่นในห้องเผาไหม้
ลดการสึกหรอ: การเผาไหม้ที่ดีขึ้นทำให้มีการสะสมของสิ่งสกปรกน้อยลงและการสึกหรอน้อยลง
สารเติมแต่งปรับปรุงซีเทนช่วยให้โรงกลั่นมีความยืดหยุ่นมากขึ้นในการปรับปรุงคุณภาพน้ำมันดีเซลในขณะที่เพิ่มผลผลิตของโรงกลั่นให้สูงสุด
วิธีการทดสอบ

มาตรฐานอุตสาหกรรมสำหรับการวัดค่าซีเทนมีดังนี้:
- ASTM D-613 (ISO 5165) สำหรับเครื่องยนต์ Cooperative Fuel Research (CFR)
- D-6890 สำหรับเครื่องมือ Ignition Quality Tester (IQT)
- D-7170 สำหรับเครื่องมือ Fuel Ignition Tester (FIT)
- D-7668 สำหรับการทดสอบ Cetane Ignition Delay (CID 510)
ดูเพิ่ม

เครื่องยนต์ดีเซล
ไอเสียดีเซล
ผลิตภัณฑ์น้ำมัน
หญ้ามิสแคนทัส

| Miscanthus |
| --- | --- |

หญ้ามิสแคนทัสซูซูกิ (Miscanthus sinensis)

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Poales
วงศ์:: Poaceae
วงศ์ย่อย:: Panicoideae
สกุล:: Miscanthus Andersson

Species
 About 15. See text.
หญ้ามิสแคนทัส (ชื่อสกุลทางวิทยาศาสตร์ Miscanthus) เป็น สกุล (genus) ของหญ้าพืชหลายปี ประมาณ 15 ชนิด มีถิ่นกำเนิดในถิ่นกึ่งโซนร้อนของแอฟริกาและเอเซียใต้ โดยมีหญ้ามิสแคนทัสชนิดไซเนนซิส หรือ "หญ้าซูซูกิ" (M. sinensis) ชนิดเดียวที่สามารถขึ้นเหนือขึ้นไปได้ในเขตอบอุ่นของเอเชียตะวันออก
ชนิดที่เลือก
Miscanthus floridulus
หญ้ามิสแคนทัสช้าง (Miscanthus giganteus)
Miscanthus sacchariflorus (หญ้าเงินอามิยูร์)
หญ้ามิสแคนทัสซูซูกิ (Miscanthus sinensis)
Miscanthus tinctorius
Miscanthus transmorrisonensis
การใช้งาน > หญ้ามิสแคนทัสช้าง (M. giganteus)

ดูบทความหลักที่ หญ้ามิสแคนทัสช้าง
เป็นหญ้าพันธุ์ผสมเป็นหมัน (sterile hybrid) ระหว่าง M. sinensis และ M. sacchariflorus หญ้ามิสแคนทัสช้าง (Miscanthus giganteus) หรือ "E-grass" ได้ถูกนำมาทดลองเป็นเชื้อเพลิงชีวภาพในยุโรปมาตั้งแต่ต้นคริสต์ศตวรรษ 1980 (ตั้งแต่ประมาณ พ.ศ. 2525) หญ้าชนิดนี้สามารถขึ้นได้สูงกว่า 3.50 เมตร และมีน้ำหนักแห้งในฤดูเก็บเกี่ยวมากถึง 10 ตัน/เอเคอร์ หรือ 4 ตัน/ไร่ บางครั้งมีการเรียกหญ้าชนิดนี้ว่า "หญ้าช้าง" (Elephant Grass) ซึ่งไปสับสนกับหญ้าแอฟริกา (Pennisetum purpureum) ซึ่งเรียกว่า "หญ้าช้าง" เช่นกัน
ด้วยการเจริญเติบโตที่รวดเร็ว มีส่วนประกอบแร่ธาตุที่น้อยและมีชีวมวลที่สูงของหญ้ามิสแคนทัสช้างนี้ทำให้มักกลายเป็นตัวเลือกที่นิยมมาใช้ผลิตเชื้อเพลิงชีวภาพ หลังการเก็บเกี่ยวแล้ว ยังสามารถนำส่วนที่เหลือมาใช้เป็นเชื้อเพลิงสำหรับการทำความร้อนและต้มไอน้ำสำหรับเทอไบน์ผลิตไฟฟ้าได้ด้วย ผลการปลดปล่อย CO2 มีค่าเท่ากับปริมาณของ CO2 ที่ต้นหญ้าดูดจากบรรยากาศมาใช้ในช่วงการเจริญเติบโต ดังนั้นจึงนับได้ว่าหญ้ามิสแคนทัสข้างเป็นกลางในกระบวนการแก๊สเรือนกระจกโดยไม่นับการปลดปล่อย CO2 จากเชื้อเพลิงซากดึกดำบรรพ์ที่อาจเกิดขึ้นในช่วงการปลูก การให้ปุ๋ยหรือการเก็บเกี่ยว รวมทั้งการขนส่งถึงจุดการใช้งาน เมื่อนำมาผสมกับถ่านหินในอัตรา 50%-50% ก็สามารถใช้ได้ในโรงไฟฟ้าถ่านหินที่มีอยู่เดิมได้เลยโดยไม่ต้องทำอะไรเพิ่ม
การใช้งาน > หญ้ามิสแคนทัสซูซูกิ (M. sinensis)

หญ้ามิสแคนทัสซูซูกิเป็นพืชทางการค้าสำหรับปลูกเป็นไม้ประดับ มีชื่อเรียกในประเทศญี่ป่นว่า "หญ้าซูซูกิ" (すすき) ซึ่งนิยมปลูกเป็นต้นไม้สัญลักษณ์ในช่วงปลายฤดูร้อน ได้มีการกล่าวถึงไว้ในกวีนิพนธ์เก่าแก่ของญี่ปุ่น (เล่มที่ 8 พ.ศ. 2018) ว่าเป็นพืช 1 ใน 7 ของสมุนไพรฤดูใบไม้ร่วง (akinonanankusa) รวมทั้งการใช้เป็นเดือนที่ 8 ในไพ่ฮานาฟูดะ (hanafuda) ซึ่งเป็นไพ่โบราณของญี่ปุ่น นอกจากนี้หญ้าซูซูกิยังมีคุณสมบัติในการใช้ทำเยื่อสำหรับทำกระดาษได้เป็นอย่างดีอีกด้วย
แหล่งข้อมูลอื่น

Miscanthus เก็บถาวร 2006-10-11 ที่ เวย์แบ็กแมชชีน
Miscanthus as energy source (German)
Miscanthus x giganteus - as an energy crop - Miscanthus Research at the University of Illinois
ฮอนด้า NSS300 ฟอร์ซ่า

ฮอนด้า NSS300 ฟอร์ซ่า เป็นรถจักรยานยนต์แบบ Maxi-scooter ที่ผลิตโดยบริษัท Honda เป็นรถสกู๊ตเตอร์ขนาด 279 cc กำลังสูงสุด 24 hp ในปี 2013 ถูกเปิดตัวในงาน EICMA 2012 (มิลาน Show) ที่เมืองมิลานประเทศอิตาลีเมื่อวันที่ 13 พฤศจิกายน 2013.  เป็นรถที่ผลิตในประเทศไทยโดย Thai Honda Manufacturing และจำหน่ายในประเทศโดย เอ.พี.ฮอนด้า รวมถึงส่งออกไปขายยังต่างประเทศโดย เอเชียน ฮอนด้า มีสีให้เลือก 3 สี แต่สำหรับตลาดแคนาดาจะมีสีให้เลือกเพิ่มอีก 1 สีคือสีแดง
เครื่องยนต์

ใช้เครื่องยนต์เดียวกันกับ Honda SH300i เป็นเครื่องยนต์ขนาด 279 cc 1 สูบ SOHC ระบายความร้อนด้วยน้ำ กำลังสูงสุด 24 hp ที่ 8,250 rpm แรงบิด 25.7 นิวตัน-เมตรที่ 6,000 rpm. ค่าไอเสียผ่านมาตรฐานEU-3.
เฟรม, ช่วงล่างและระบบเบรก

มีระบบเบรกรวม (Combine brake system) และระบบเบรกป้องกันล้อล็อก (ABS) แบบ C-ABS[ต้องการอ้างอิง] เฟรมเป็นแบบ Underbone มีท่อเหล็กเดินเป็นแนวยาววิ่งลงใต้ขาที่นั่งคนขับจากนั้นวิ่งขึ้นด้านบนเพื่อรองรับที่นั่งพร้อมทั้งเป็นจุดแขวนเครื่องยนต์และช่วงล่าง. ฮอนด้าอ้างว่าด้วยเทคโนโลยีการวิเคราะห์โครงสร้างสมัยใหม่สามารถลดน้ำหนักได้ 10%
อื่น ๆ

มีระบบป้องกันขโมย Hiss (Honda ignition security system) คล้าย immobilizer ในรถยนต์ที่จะมี chip RFID ที่กุญแจโดยกล่องสมองกลในรถจะอ่านข้อมูลในกุญแจว่าตรงกับข้อมูลในกล่องสมองกลหรือไม่ ถ้าตรงจะสามารถสตาร์ทเครื่องได้.
กล่องใต้เบาะมีขนาดใหญ่สามารถบรรจุหมวกกันน๊อคเต็มใบได้ 2 ใบ
ที่ใส่ของด้านหน้าขวาเป็นที่ใส่ของเล็ก ๆ น้อย ๆ ส่วนด้านหน้าซ้ายมีช่องจ่ายไฟ 12V อยู่ภายในสามารถล๊อคได้
ข้อมูลจำเพาะ

| --- | --- |
scope="col" width="200px": Honda NSS300 Forza
เครื่องยนต์
เครื่องยนต์: สูบเดียว, ซิงเกิ้ลโอเวอร์เฮดแคมชาร์ฟ
จำนวนวาล์ว: 4 วาล์ว
ขนาดความจุกระบอกสูบ: 279ซีซี
อัตราส่วนกำลังอัด: 10.5:1
กำลังสูงสุด: 24.5 แรงม้าที่ 8,250 รอบต่อนาที
แรงบิด: 25.7 นิวตัน-เมตรที่ 6,000 รอบต่อนาที
ระบบระบายความร้อนเครื่องยนต์: ระบายความร้อนด้วยน้ำ
อัตราการกินน้ำมัน: 31.25 กิโลเมตรต่อลิตร
ระบบส่งกำลัง
ระบบส่งกำลัง: Continuous Variable Transmission
เฟรม, ช่วงล่าง, เบรกและยาง
เฟรม: แบบ Underbone ทำด้วยท่อเหล็ก
ช่วงล่างหน้า: โช๊คแบบเทเลสคอปิคฟอร์คขนาดเส้นผ่านศูนย์กลาง 35 มิลลิเมตร
ช่วงล่างหลัง: โช๊คคู่แบบ unit swing และอะลูมิเนียมสวิงอาร์ม
ล้อหน้า: ล้ออะลูมิเนียมหล่อ 6 ก้าน, 14M/C x MT3.00
ขนาดยางหน้า: 120／70 R14
ล้อหลัง: ล้ออะลูมิเนียมหล่อ 6 ก้าน, 13M/C x MT4.00
ขนาดยางหลัง: 140／70 R13
ระบบไฟและกันขโมย
ไฟหน้า: 12V 35W/35W (ขนาด 35W สองดวง)
สัญญาณกันขโมย: ระบบกันขโมย Hiss ของฮอนด้า
ที่จุดบุหรี่: อยู่ในช่องเก็บของด้านซ้ายขนาด 12v
ขนาดตัวรถ
มุมคาสเตอร์: 26°
ค่าเทรล (Trail) : 89 มิลลิเมตร
ระยะฐานล้อ: 1546 มิลลิเมตร
ความยาว: 2,166 มิลลิเมตร
ความกว้าง: 753 มิลลิเมตร
ความสูง: 1,189 มิลลิเมตร
ความสูงเบาะนั่ง: 716 มิลลิเมตร
ช่องว่างความสูงจากพื้น: 140 มิลลิเมตร
รัศมีวงเลี้ยว: 2.4 เมตร
ขนาดถังน้ำมัน: 11.6 ลิตร
น้ำหนัก: 192 กิโลกรัม
สีตัวรถ: มีสีดำ (Asteroid Black Metallic), สีขาว (Pearl Himalayas White), สีเงิน (Seal Silver Metallic) และสีแดง (เฉพาะตลาดแคนาดา)

ชมรมผู้ขับขี่แห่งประเทศไทย: www.forzaclubthailand.com
อาชีพทางทหารของอดอล์ฟ ฮิตเลอร์

| อดอล์ฟ ฮิตเลอร์ |
| --- | --- |
อดอล์ฟ ฮิตเลอร์ในช่วงสงครามโลกครั้งที่หนึ่ง
รับใช้:  เยอรมนี  เยอรมนี
แผนก/สังกัด:  กองทัพบกจักรวรรดิเยอรมัน   Reichsheer
ประจำการ: 1914–1920
ชั้นยศ: พลรบตรี (Gefreiter)
หน่วย:  กรมทหารสำรองบาวาเรียนที่ 16
การยุทธ์: สงครามโลกครั้งที่หนึ่ง First Battle of Ypres  ยุทธการที่แม่น้ำซอม (ได้รับบาดเจ็บในขณะปฎิบัติหน้าที่)  ยุทธการที่อารัส  Battle of Passchendaele 
บำเหน็จ:   กางเขนเหล็กขั้นที่ 1  กางเขนเหล็กขั้นที่ 2  เครื่องหมายบาดเจ็บ  Honor Cross 1914-1918  Bavarian Cross of Military Merit, Third Class with Swords  Bavarian Medal of Military Service, Third Class  Regimental Diploma (Regiment "List") 
อาชีพทางทหารของอดอล์ฟ ฮิตเลอร์ สามารถแบ่งออกเป็นสองส่วน ได้แก่ส่วนแรก: การปฏิบัติหน้าที่ในยศพลรบตรี (Gefreiter สองชั้นต่ำกว่าสิบตรี) ประจำกองทัพบาวาเรียในช่วงสงครามโลกครั้งที่หนึ่ง และส่วนที่สอง: การปฏิบัติหน้าที่ในตำแหน่ง "ผู้บัญชาการสูงสุดแห่งแวร์มัคท์" (Oberste befehlshaber der Wehrmacht) ในช่วงสงครามโลกครั้งที่สอง
| ด ค กอดอล์ฟ ฮิตเลอร์ |
| --- | --- | --- |
| การเมือง |  ฟือเรอร์  ไมน์คัมพฟ์  พินัยกรรมทางการเมือง  ระบอบนาซี  |  |
| เหตุการณ์ |  อาชีพทางทหาร  เถลิงอำนาจ  คณะรัฐมนตรีฮิตเลอร์  นาซีเยอรมนี  สงครามโลกครั้งที่สอง  ฮอโลคอสต์  แผนลับ 20 กรกฎาคม  การยิงตัวตาย  |  |
| ฐานบัญชาการฟือเรอร์ |  แบร์คโฮฟ (รังอินทรี)  ทำเนียบนายกรัฐมนตรีไรช์  ฟือเรอร์บุงเคอร์  รังหมาป่า  แวร์ว็อล์ฟ  ปราการอินทรี  Wolfsschlucht I  Wolfsschlucht II  Anlage Süd  Felsennest  |  |
| ครอบครัว |  เอฟา เบราน์ (ภรรยา)  อาล็อยส์ ฮิตเลอร์ (บิดา)  คลารา ฮิตเลอร์ (มารดา)  โยฮัน เกออร์ค ฮีดเลอร์ (ปู่)  มารีอา ชิคเคิลกรูเบอร์ (ย่า)  อังเกลา ฮิตเลอร์ (พี่สาวต่างมารดา)  เพาลา ฮิตเลอร์ (น้องสาว)  เลโอ รูด็อล์ฟ เราบัล (หลานน้า)  เกลี เราบัล (หลานน้า)  วิลเลียม แพทริก ฮิตเลอร์ (หลานน้า)  ไฮนทซ์ ฮิตเลอร์ (หลานน้า)  ฌ็อง-มารี โลแร (ผู้อ้างเป็นบุตรชาย)  |  |
อังเคิล (วงดนตรี)

สำหรับความหมายอื่น ดูที่ อังเคิล
| อังเคิล |
| --- | --- |

ข้อมูลพื้นฐาน
ที่เกิด:  ลอนดอน ประเทศอังกฤษ
แนวเพลง: ทริปฮอป อิเล็กทรอนิกส์ อัลเทอร์เนทีฟ
ช่วงปี: ค.ศ. 1994 - ปัจจุบัน
ค่ายเพลง: Mo' Wax, Global Underground, Surrender-All

สมาชิก: James Lavelle   Pablo Clements

อดีตสมาชิก: DJ Shadow  Toshio Nakanishi  Masayuki Kudo Tim Goldsworthy Richard File
Unkle หรืออาจสะกดอย่างอื่นเช่น (UNKLE และ U.N.K.L.E.) เป็นวงดนตรีทริป ฮอปจากอังกฤษก่อตั้งในปี 1994  James Lavelle และ Pablo Clements นอกจากทั้ง สมาชิกดั้งเดิมประกอบด้วย DJ Shadow, Toshio Nakanishi, Masayuki Kudo, Tim Goldsworthy, และ Richard File และ ออกอัลบั้มชุด Psyence Fiction ในปี 1998 ถือเป็นผลงานชุดโบว์แดงของวง ทำให้พวกเขาก้าวสู่กระแสนิยม
ผลงาน

1998 Psyence Fiction
2003 Never, Never, Land
2006 Self Defence: Never, Never, Land Reconstructed and Bonus Beats
2007 War Stories 58
2008 More Stories
2008 End Titles... Stories for Film 70
2008 End Titles... Redux
แหล่งข้อมูลอื่น

เว็บอย่างเป็นทางการ
หญ้าปักกิ่ง

| หญ้าปักกิ่ง |
| --- | --- |

ดอกของหญ้าปักกิ่ง

การจำแนกชั้นทางวิทยาศาสตร์
อาณาจักร:: Plantae
หมวด:: Tracheophyta
ชั้น:: Liliopsida
อันดับ:: Commelinales
วงศ์:: Commelinaceae
สกุล:: Murdannia
สปีชีส์:: M.  loriformis
ชื่อทวินาม
Murdannia loriformis (Hassk.) R.S.Rao & Kammathy

หญ้าปักกิ่ง หรือ หญ้าเทวดา มีถิ่นกำเนิดอยู่ที่ในแคว้นสิบสองปันนา มณฑลยูนนาน ประเทศจีน มีชื่อวิทยาศาสตร์ เรียกว่า Murdannia loriformis  จัดเป็นพืชใบเลี้ยงเดี่ยวอยู่ในวงศ์ Commelinaceae ในปัจจุบันได้นิยมมีการปลูกหญ้าปักกิ่งกันทั่วไปทุกภาคของประเทศไทย ลักษณะของหญ้าปักกิ่งสูงโดยประมาณ 10 ซม. ลักษณะมีใบเดี่ยว เกลี้ยง และเรียงสลับ ใบงอกเป็นกระจุกใกล้ ๆ บริเวณราก มีแผ่นใบเป็นแถบขนาดกว้าง 1.5-2.0 ซม. ยาว 15-20 ซม. ใบที่บริเวณปลายยอดสั้นกว่า ขอบใบกับกาบใบเป็นขนครุย (ciliate) บริเวณตรงช่อดอกอยู่ที่ยอดตามซอก แบ่งเป็นช่อแยกแขนงแน่น บริเวณวงใบประดับมีลักษณะคล้ายบริเวณใบแต่เล็กกว่า ตรงก้านดอกโค้งเล็กน้อย บริเวณใบประดับโปร่งแสงและมีขนาดประมาณ 4 มม. บริเวณกลีบดอกสีน้ำเงินหรือม่วงน้ำเงิน และร่วงง่าย ตรงกลีบเลี้ยงรูปไข่หรือรี จะขนาด 3 มม. และบริเวณตรงเกสรเพศผู้ที่สมบูรณ์จะมี 2 อัน
สรรพคุณหญ้าปักกิ่ง

ตำหรับยาจีนจะใช้หญ้าปักกิ่งในการบรรเทาอาการเกี่ยวกับโรคทางเดินหายใจและขับพิษออกจากร่างกาย สำหรับสูตรตำหรับยาในประเทศไทย หญ้าปักกิ่งจัดเป็นยาเย็น มีสรรพคุณกระตุ้นภูมิต้านทานโรคในร่างกายของผู้ป่วยมะเร็งประเภทต่าง ๆ วิธีใช้คือ ดื่มน้ำคั้นจากต้นของหญ้าปักกิ่งเพื่อการรักษา ในปัจจุบันการใช้หญ้าปักกิ่งยังเพื่อช่วยยืดชีวิตและลดอาการผลข้างเคียงจากการรักษาแพทย์แผนปัจจุบันมายาวนานกว่า 30 ปีแล้ว จากผลงานวิจัยทางวิทยาศาสตร์สมัยปัจจุบันในประเทศไทย หญ้าปักกิ่งได้รับการสนับสนุนผลงานวิจัยจากมหาวิทยาลัยมหิดลในปีพ.ศ. 2532-2537และผลงานวิจัยในองค์การเภสัชกรรมประเทศไทยในปีพ.ศ. 2542-2543และกรมวิทยาศาสตร์การแพทย์แห่งประเทศไทยในปี (พ.ศ. 2546) และมหาวิทยาลัยเชียงใหม่ประเทศไทย และสถาบันมะเร็งแห่งชาติประเทศไทย และเงินบริจาคต่าง ๆ จากภาคเอกชน จนในปัจจุบันได้ก่อให้เกิดองค์ความรู้มากมายด้านการต้านมะเร็งของสรรพคุณหญ้าปักกิ่ง ในหญ้าปักกิ่งมีสารที่ได้แสดงฤทธิ์ยับยั้งเซลล์มะเร็ง คือ กลัยโคสฟิงโกไลปิด (Glycosphingolipid) ที่มีชื่อว่า G1b พบว่า อาจมีฤทธิ์ปรับระบบภูมิคุ้มกันของร่างกาย จึงคาดว่า G1b นอกจากจะมีฤทธิ์ยับยั้งเซลล์มะเร็งโดยตรงต่อเซลล์มะเร็งเต้านม มะเร็งปอด มะเร็งลำไส้ใหญ่และมะเร็งตับ นอกจากนี้ สาร G1b ซึ่งจากการทดลองในหลอดทดลองเบื้องต้นยังพบว่า G1b ยังมีสรรพคุณเพิ่มเซลล์เม็ดเลือดขาวในหลอดทดลองเพาะเลี้ยงอีกด้วย
การปลูกหญ้าปักกิ่ง

หญ้าปักกิ่ง เป็นพืชที่เจริญเติบโตได้ดีในดินร่วนผสมดินทราย ชอบแสงแดดอ่อน ๆ ไม่ชอบแสงแดดมากเกินไป การปลูกหญ้าปักกิ่งจึงต้องเตรียมดินให้พร้อมก่อนเป็นอันดับแรก
โดยเริ่มจาก
1.เตรียมดินร่วนก่อน 3 ส่วนและผสมดินทราย 1ส่วน นำมาผสมคลุกเคล้าให้เข้ากันแล้งให้ใส่ปุ๋ยคอกหรือปุ๋ยหมักแห้ง
2.ให้นำหญ้าปักกิ่งที่แยกมาจากต้นเดิม นำมาปักลงในดินที่ได้เตรียมไว้ เว้นห่างกันต้นละ 1 คืบโดยเฉลี่ย เมื่อหญ้าปักกิ่งงอกและโตเต็มที่แล้วจะขยายเข้าหากันเอง
3.การปลูกหญ้าปักกิ่ง สามารถนำเมล็ดมาปลูกได้อีกวิธีหนึ่ง โดยเอาเมล็ดจากดอกหญ้าปักกิ่งที่แก่แล้วมาขยี้ให้แตกละเอียด แล้วนำมาโรยลงบนดินที่เตรียมไว้ โดยใช้เวลาประมาณ 2 อาทิตย์ เมล็ดจะงอกเติบโต และควรรดน้ำวันละ 1 ครั้ง โดยในฤดูร้อนควรจะรดน้ำเป็นเช้าเย็นก็ได้ และคอยดูแลอย่าปล่อยให้น้ำขัง เพราะหญ้าปักกิ่งหากมีน้ำขังแล้ว หญ้าปักกิ่งอาจจะตายได้
ดังนั้น สิ่งสำคัญที่สุดการปลูกหญ้าปักกิ่ง คือ ห้ามใช้ปุ๋ยเคมีในการบำรุงดินหรือฉีดยาฆ่าแมลง เพราะวิธีดังกล่าวจะไม่เหมาะกับการนำหญ้าปักกิ่งดังกล่าวไปรักษาโรคต่าง ๆ
วิธีการเก็บเกี่ยวหญ้าปักกิ่ง

หญ้าปักกิ่งสามารถนำมาใช้เป็นยาควรจะมีอายุตั้งแต่ 3 เดือนขึ้นไป แต่ถ้าเป็นการปลูกหญ้าปักกิ่งด้วยการเพาะเมล็ด หากจะนำหญ้าปักกิ่งมาใช้เป็นยา ควรต้องใช้เมื่อหญ้าปักกิ่งเริ่มมีอายุไม่ต่ำกว่า 5 เดือนขึ้นไป และสำหรับวิธีการใช้หญ้าปักกิ่งให้ใช้ได้ทั้งต้นและรากจะดีที่สุด
แหล่งข้อมูลอื่น

ข้อมูลที่เกี่ยวข้องกับ Murdannia loriformis ที่วิกิสปีชีส์
https://th-th.facebook.com/thaimurdannia
http://www.thaimurdannia.com เก็บถาวร 2014-12-18 ที่ เวย์แบ็กแมชชีน
http://www.pharmacy.mahidol.ac.th
http://www.rspg.or.th
เทศบาลตำบลจอมทอง

เทศบาลตำบลจอมทอง อาจหมายถึง
เทศบาลตำบลจอมทอง จังหวัดเชียงใหม่
เทศบาลตำบลจอมทอง จังหวัดหนองบัวลำภู
หน้ากากของตุตันคาเมน

| หน้ากากของตุตันคาเมน   Mask of Tutankhamun |
| --- | --- |

วัสดุ: ทองคำ, แลพิสแลซูลี, คาร์นิเลียน, ออบซิเดียน, เทอร์คอยซ์ และแผ่นกระจก
ขนาด: 54 × 39.3 × 49 cm
ตัวหนังสือ: ไฮเออโรกลีฟอียิปต์
สร้าง: ป. 1323 ปีก่อนคริสตกาล
ค้นพบ: 28 ตุลาคม ค.ศ. 1925
ที่อยู่ปัจจุบัน: พิพิธภัณฑ์อียิปต์, ไคโร ประเทศอียิปต์
เลขประจำตัว: Carter no. 256a; Journal d'Entrée no. 60672; Exhibition no. 220
หน้ากากของตุตันคาเมน หมายถึง หน้ากากทองคำของฟาโรห์ตุตันคาเมนแห่งราชวงศ์ที่ 18 (ครองราชย์ 1334–1325 ปีก่อนคริสตกาล) ของอียิปต์โบราณ ค้นพบโดยเฮาเวิร์ด คาร์เทอร์ ในหลุมฝังพระศพ เควี 62 (KV62) ในหุบเขากษัตริย์ เมื่อ ค.ศ. 1925 ปัจจุบันจัดแสดงอยู่ในพิพิธภัณฑ์อียิปต์ กรุงไคโร เป็นหนึ่งในผลงานศิลปะที่มีชื่อเสียงที่สุดในโลกและสัญลักษณ์สำคัญของอารยธรรมอียิปต์โบราณ
หน้ากากมีลักษณะเหมือนเทพโอไซริส เทพเจ้าแห่งชีวิตหลังความตายของอียิปต์ มีความสูง 54 เซนติเมตร (1.8 ฟุต) หนักกว่า 10 กิโลกรัม (22 ปอนด์) หรือ 321.5 ทรอยออนซ์ และตกแต่งด้วยหินกึ่งมีค่า (semi-precious stones) มีคาถาโบราณจาก คัมภีร์มรณะ  จารึกเป็นอักษรอียิปต์โบราณบนไหล่ของหน้ากาก  มีการตั้งสมมุติฐานตั้งแต่ ค.ศ. 2001 ว่า หน้ากากชิ้นนี้เดิมทีอาจมีจุดประสงค์ทำขึ้นเพื่อฟาโรห์เนเฟอร์เนเฟรูอาเตน (Neferneferuaten)
การค้นพบ

ห้องฝังพระศพของตุตันคาเมนถูกพบที่สุสานทีบส์ในหุบเขากษัตริย์ในปี 1922 และเปิดในปี 1923 แต่ต้องใช้เวลาอีก 2 ปี ก่อนที่ทีมขุดค้นซึ่งนำโดยนักโบราณคดีชาวอังกฤษ เฮาเวิร์ด คาร์เทอร์ จะสามารถเปิดโลงพระศพขนาดใหญ่ที่มีมัมมี่ของตุตันคามุน เมื่อวันที่ 28 ตุลาคม 1925 ทีมขุดค้นได้เปิดโลงพระศพชั้นในสุดของสามโลง ซึ่งเผยให้เห็นหน้ากากทองคำที่ผู้คนเห็นเป็นครั้งแรกในรอบประมาณ 3,250 ปี คาร์เตอร์เขียนในไดอารี่ของเขาว่า
หมุดถอดฝาถูกยกขึ้น ฉากสุดท้ายถูกเปิดเผย – มัมมี่ของกษัตริย์หนุ่มที่ห่ออย่างประณีตมาก ด้วยหน้ากากสีทองของการแสดงออกที่น่าเศร้า แต่สงบ เป็นสัญลักษณ์ของโอไซริส … หน้ากากแสดงถึงคุณลักษณะของพระเจ้า แต่อุปมาคือ Tut.Ankh.Amen – เงียบสงบและสวยงาม ด้วยลักษณะเดียวกับที่เราพบบนรูปปั้นและโลงศพของเขา หน้ากากถอยกลับเล็กน้อย จึงจ้องมองขึ้นไปบนสวรรค์
ในเดือนธันวาคม 1925 หน้ากากถูกถอดออกจากหลุมฝังศพ วางในลังพร้อมขนส่ง 635 กิโลเมตร (395 ไมล์) ไปยังพิพิธภัณฑ์อียิปต์ในกรุงไคโร ที่ซึ่งยังคงแสดงต่อสาธารณะจนถึงปัจจุบัน
หน้ากาก

หน้ากากสูง 54 ซม. (21 นิ้ว) กว้าง 39.3 ซม. (15.5 นิ้ว) และลึก 49 ซม. (19 นิ้ว) ทำจากทองสองชั้น ซึ่งมีความหนาตั้งแต่ 1.5–3 มม. (0.059–0.118 นิ้ว) และหนัก 10.23 กก. (22.6 ปอนด์) ผลเอ็กซ์เรย์ที่ดำเนินการเมื่อปี 2007 เผยให้เห็นว่าหน้ากากส่วนใหญ่ทำจากทอง 23 กะรัตผสมทองแดงเพื่ออำนวยความสะดวกในการทำงานเย็นที่ใช้ในการขึ้นรูปหน้ากาก พื้นผิวหน้ากากเคลือบด้วยโลหะผสมทองคำสองชนิดที่แตกต่างกันอย่างบางมาก (ประมาณ 30 นาโนเมตร) ได้แก่ ทองคำ 18.4 กะรัต เฉดสีอ่อนสำหรับใบหน้าและลำคอ และทองคำ 22.5 กะรัตสำหรับส่วนที่เหลือของหน้ากาก
ใบหน้าแสดงถึงพระพักตร์โดยทั่วไปของฟาโรห์ ซึ่งมีลักษณะเดียวกันกับรูปปั้นผู้พิทักษ์ที่ค้นพบตรงจุดอื่นในหลุมฝังพระศพ  สวมผ้าโพกศีรษะ เนเมส ประดับด้วยเครื่องราชอิสริยาภรณ์งูเห่า (Wadjet) และนกแร้ง (Nekhbet) ซึ่งเป็นสัญลักษณ์ของการปกครองของตุตันคามุนเหนือดินแดนอียิปต์ตอนล่างและอียิปต์ตอนบนตามลำดับ หูถูกเจาะไว้สำหรับใส่ต่างหู ซึ่งเป็นลักษณะที่น่าจะสงวนไว้สำหรับบรรดาราชินีและเด็ก และมีให้เห็นในศิลปะอียิปต์โบราณที่หลงเหลือให้เห็นอยู่ถึงปัจจุบัน
หน้ากากฝังด้วยแก้วสีและอัญมณี และรวมถึง แลพิสแลซูลี (ตาและคิ้ว), ควอตซ์ (ดวงตา), ออบซิเดียน (รูม่านตา), คาร์นิเลียน, แอมะซอไนต์, เทอร์คอยซ์ , และเครื่องเคลือบลงสี
หน้ากาก > เครา

ครั้งถูกค้นพบเมื่อปี 1925 เคราทองคำน้ำหนัก 2.5 กก. (5.5 ปอนด์) ที่ฝังด้วยแก้วสีน้ำเงินเพื่อให้มีลักษณะคล้ายเปียถักได้แยกออกจากหน้ากาก แต่ก็ถูกติดกลับเข้าที่คางโดยใช้เดือยไม้ในปี 1944
ในเดือนสิงหาคม 2014 เคราได้หลุดออกมาขณะนำหน้ากากออกจากกล่องแสดงเพื่อทำความสะอาด เจ้าหน้าที่พิพิธภัณฑ์ที่รับผิดชอบใช้กาวอีพอกซีแห้งเร็วเพื่อพยายามแก้ไข โดยปล่อยให้เคราอยู่ตรงกลาง ความเสียหายดังกล่าวสังเกตเห็นได้ในเดือนมกราคม 2015 และได้รับการซ่อมแซมโดยทีมงานชาวเยอรมัน-อียิปต์ ซึ่งทำการซ่อมแซมใหม่โดยใช้ขี้ผึ้ง ซึ่งเป็นวัสดุธรรมชาติที่ชาวอียิปต์โบราณใช้